

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2020.gada 11.jūnijā **Nr.242**

(prot. Nr.25, 24.§)

**Par zemes gabala ar kadastra apzīmējumu 0500 017 3221**

**pieņemšanu dāvinājumā**

Pamatojoties uz likuma “Par pašvaldībām” 14.panta pirmās daļas 2.punktu, 15.panta pirmās daļas 2.punktu, 21.panta pirmās daļas 17.punktu, saskaņā ar Civillikuma 1913.pantu un ievērojot likuma „Par interešu konflikta novēršanu valsts un amatpersonu darbībā” 14.panta otro daļu, kas paredz institūcijas tiesības pieņemt ziedojumu publiskām vajadzībām, ja ziedojums neietekmē lēmuma pieņemšanu attiecībā uz ziedotāju, ievērojot ar Daugavpils pilsētas domes 28.12.2013.lēmumu Nr.651 apstiprināto noteikumu Nr.3 “Noteikumi par dāvinājumu (ziedojumu) pieņemšanu, izlietošanu un uzskaiti Daugavpils pilsētas pašvaldības iestādēs” 4.punktu, 30.04.2020. *(vārds un uzvārds)* iesniegumā (reģ. Domē 30.04.2020. ar Nr.402/1.2.-16) izteikto piedāvājumu dāvināt pašvaldībai zemes gabalu ar kadastra apzīmējumu 0500 017 3221, kas ir reģistrēts *uz (vārds un uzvārds)* vārda Daugavpils pilsētas zemesgrāmatas nodalījumā Nr.2500, ņemot vērā lietderības apsvērumus un to, ka zemes gabals ar kadastra apzīmējumu 0500 017 3221 nepieciešams Daugavpils pilsētas pašvaldības autonomās funkcijas - gādāt par savas administratīvās teritorijas labiekārtošanu un sanitāro tīrību, izpildei, Daugavpils pilsētas domes Īpašuma komitejas 2020.gada 14.maijā sēdes atzinumu, Daugavpils pilsētas domes Finanšu komitejas 2020.gada 4.jūnija sēdes atzinumu, atklāti balsojot: PAR – 15 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Pieņemt no *(vārds un uzvārds), (personas kods),* bez atlīdzības, noslēdzot dāvinājuma līgumu, Daugavpils pilsētas pašvaldības īpašumā zemes gabalu 12070 m2 platībā, kadastra apzīmējums 05000173221, kas ir nepieciešams Daugavpils pilsētas pašvaldības autonomās funkcijas - gādāt par savas administratīvās teritorijas labiekārtošanu un sanitāro tīrību, izpildei, ar kadastrālo vērtību 2771,00 EUR (divi tūkstoši septiņi simti septiņdesmit viens eiro 00 centi).
2. Dāvinājuma rezultātā īpašuma tiesības iegūst Daugavpils pilsētas pašvaldība.
3. Noteikt, ka visus izdevumus par nostiprinājuma lūgumu noformēšanu, kā arī nodevu un izdevumus par dāvinājuma līguma ierakstīšanu Daugavpils tiesā sedz Daugavpils pilsētas pašvaldība.
4. Uzdot Daugavpils pilsētas domes Īpašuma pārvaldīšanas departamentam 15 darba dienu laikā no šī lēmuma spēkā stāšanās sagatavot dāvinājuma līguma projektu par zemes gabala, kadastra apzīmējums 05000173221, iegūšanu pašvaldības īpašumā bez atlīdzības.
5. Par lēmuma izpildi atbildīgs Daugavpils pilsētas domes Īpašuma pārvaldīšanas departaments.

Domes priekšsēdētāja vietnieks *(personiskais paraksts)*  J.Dukšinskis